अद्धी रातीं उसने मिगी अपने कन्ने घोड़े पर बठाया ते सराई दा निकली गेआ। रातीं बेलै पंज-छे क्रोह घोड़े दी सोआरी कन्ने मेरा जोड़-जोड़ ठुल्ली-जन गेआ। किन्ना गै चिर पीड़ां सरलांदियां रेइयां। मसेआं गंगा कंढै पुज्जे। बड़ी मुश्कलें इक मछुए बाला हत्थ आया। पार पुजे तां फैजअली ने गलाया, "हून कोई डर नेईं।" लो होंदे कानपुर आई पुज्जे। उसने मिगी "लाठी" नां दे चुंगी खाने कच्छ घोड़े परा तोआरेआ ते आपूं मकान तुप्पन चली गेआ। थोड़े चिरें आईयै बोलेआ--"इत्थें खड़ोना ठीक नेईं। मकानै दा बन्दोबस्त करी लेआ ऐ। उत्थें चल।"